Fedt at høre om jeres år - der er virkelig også sket en masse kan jeg høre  Så vil jeg da også fortælle om mit eget 2014. På trods af mine 'kun' 24 år, tror jeg roligt, at 2014 bliver et af de år jeg altid kommer til at huske. Det har været et utroligt begivenhedsrigt år fra en helt forfærdelig start til helt fantastisk slut. 2014 startede i januar med at min far på kun 50 år fik en meget alvorlig blodprop i hjernen med indlæggelse på intensiv med halvsidig lammelse, hjerneskade og personlighedsændring til følge. Det har nok været noget af det, der har påvirket mig allermest i mit liv. Fra bare at være lykkelig for, at han var i live til at føle sig som en lus, fordi man nogle gange tænkte, at det ville have været nemmere, hvis han rent faktisk VAR død, da det var så svært at forholde sig til, at hans krop er lige dér, men med en anden bitter og sur mand med en helt anden personlighed indeni. På trods af at han stadig er indlagt, ser alt heldigvis meget bedre ud nu med en meget lysere fremtid. Han er begyndt at være sig selv; både i glimt og i længere tid ad gangen. Humoren er tilbage, samt hans eget gåpåmod og kampgejst er begyndt at vise sig. Ansigtsmimikken er helt tilbage og intet at spotte. Kørestolen er smidt væk, han går rigtig godt med stok og begynder også at gå kortere afstande uden den. Armen kan flyttes med i store grovmotorisk bevægelser, men der begyndes også at anes liv i fingrene - og ikke mindst følesans igen. I 2015 er der kun håb for, at det bliver bedre og at han snart kan udskrives til genoptræning i eget hjem! Jeg håber inderligt på, at 2015 bringer min gamle far tilbage igen. Efter et helt års sygdom er han stadig ansat er virksomheden, der har udbetalt fuld løn under hele forløbet, samt yderligere to bonusser. Dét er simpelthen bare så flot. Oveni dette var min kæreste ved at gå ned med stress og depression efter at være ekstremt presset i en virksomhed, der var ved at gå konkurs, som sammen med dårlig ledelse pressede sine medarbejdere til det yderste. HELDIGVIS blev han i en stor nedskæringsrunde fyret (godt nok i 2013), da han selv nægtede at sygemelde sig (og vi var derude, da han havde været forbi lægen, der konstaterede både klinisk stress og depression). Desværre fik han efterfølgende vikariat på 3 mdr, som var om muligt endnu værre - men heldigvis tidsbegrænset! Med opsigelsesvarsel og vikariatet blev ledigheden skubbet ind i februar 2014. Til gengæld havde han søgt job i hele nord- og midtjylland siden august 2013 og var ved at være ret desperat efter 3 måneders ledighed over ikke at kunne finde noget. I maj vælger vi, at han skal prøve at søge i Københavnsområdet, da jeg alligevel er færdiguddannet snart og ligeledes vil have meget nemmere ved at finde noget dér. Indenfor kort tid: 3 ansøgninger, 2 samtaler og 1 tilbudt job senere, springer vi simpelthen ud i at være jyder i eksil i Købehavn   Til gengæld er lejemarkedet helt umuligt med så kort varsel, så i samme omgang køber vi vores egen lejlighed i Hvidovre - nu er vi blevet ejere for første gang! Skræmmende!  Jeg selv var i gang med speciale og kunne slet ikke overskue at blive færdig, og slet ikke med et godt resultat, da situationen med både min far og kæreste tærede så meget. På en mirakuløs måde fik jeg fundet energien og færdiggjort det med kun 2 måneders udsættelse (svarende til det mine forsøg var blevet udsat pga. fars sygdom). Så jeg kunne endelig stolt kalde mig selv ingeniør i sundhedsteknologi! Jeg har aldrig dumpet noget, er fagligt stærk og vild med mit fag, som jeg er engageret i og synes er super spændende, lå på et snit på 12 inden alt dette og alligevel har jeg aldrig været så GLAD og STOLT for en karakter som det skide 7-tal   Dimissionsdagen var fantastisk - især fordi det var en af de første dage, hvor min far var helt sig selv og bare var hamrende glad og stolt. Klap på skulderen for at blive færdig oveni alt det, som 2014 havde budt indtil videre. En uge efter jeg blev færdig, ringede en samarbejdspartner fra mit speciale og tilbød mig en 5 måneders kontrakt i Aalborg. Bum bum. Bo i Hvidovre, arbejde i Aalborg? Ikke super praktisk, men som nyuddannet er man også bare et skarn at sige nej tak og vælge ledighed til. Derudover kendte jeg jo allerede kolleger og chef, som alle er super søde, og jeg ville gerne hjælpe med at køre projektet færdigt. Så kæresten og jeg sprang ud i det, og så måtte jeg jo søge job i København imens. Så flybilletter frem og tilbage hver weekend, bo hos mine forældre i hverdagene og pendle mellem deres hus i Aars og Aalborg. Jobbet kæresten landede i var desværre slet ikke, hvad han havde forventet og de havde storløjet om forholdene til jobsamtalen, hvor han ellers klog af skade spurgte meget ind. Første uge han var der, sagde kollegaen, som havde været med til samtalen, at jaaaah, arbejdsmiljøet var vist ikke helt som de lagde op til i samtalen, men de ville bare have ham. Ældre, mere erfarne kolleger sad og græd på kontorerne og var alle ved at gå ned med stress? Ak, ikke endnu en gang. Så han begyndte hurtigt at søge videre og har nu landet og startet på drømmejobbet her i december, som bare virker helt perfekt! Dejligt med en glad og tilpas kæreste!!! Endeligt og ikke mindste så søgte jeg mit drømmejob, som jeg troede var helt uden for rækkevidde. Sådan en stilling som jeg troede, man kun fik, hvis man havde de rette kontakter. Så det korte af det lange er, at jeg til februar 2015 kan se frem til at starte på min drømmestilling som erhvervsPhD indenfor et område, som jeg vildt gerne vil arbejde med og hos en virksomhed, jeg altid har sukket efter. Hvor heldig kan man være?   (Specielt taget i betragtning af, at jeg troede, at jeg var ude ift. muligheden for en PhD efter dét dér trælse 7-tal). Og samtidig var jeg så uforskammet at takke nej tak til et særdeles velbetalt, også spændende job hos Novo Nordisk. Langt bedre end jeg havde turde håbe på som nyuddannet. Jeg føler mig virkelig vanvittigt heldig og vildt, at et l*rteår kunne få den vending til sidst. Og så er vi faktisk blevet helt glade for at bo i København   Måske der alligevel gemte sig en skjult djævleø-beboer i mig    Oh ja, så har jeg fået (købt) en splinterny lækker bil, Seat Ibiza, som kører helt fantistisk til at pendle på arbejde i. Dét bliver godt. Så det har været et alt for vildt år med sindsygt mange begivenheder. Kort opremsning: Jeg glæder mig helt vildt til at starte på 2015, som jeg håber på bliver langt mindre begivenhedsrigt og gerne mere kedeligt end 2014! Lige nu ser jeg kun håb for, at året bliver bedre fra nu af. Jeg glæder mig til at påbegynde udfordringen i mit nye job, at blive engageret og opslugt af et projekt igen - og forhåbentligt at kunne gøre en forskel i menneskers liv med min forskning! Og så håber jeg, at 2015 bliver året, hvor jeg finder overskuddet til at smide de overflødige kilo (jeg er helt forhåbningsfuld, da der allerede er røget mange i 2014 på trods af hårde odds), samt får gang i ridningen igen.
Hold da op, beklager den lange stil   Jeg havde ikke lige indset, at jeg fik skrevet så meget! Men det HAR også været et vildt år med mange begivenheder. Chris: Må jeg være så fræk at spørge, hvilken slags ingeniør du er? Men ja, det er bare så fedt at kunne lande sit drømmejob  Sophie: Stort tillykke med bacheloren!   Det bliver spændende med kandidaten   Måske vi skal tage hinanden i armen og få gang i det hesteri  Så kan jeg måske også få udbygget netværket her i det Københavnske   Det kunne også være et rart mål for 2015   
CS 1990: Ja det må du da   Jeg er Civilingeniør i Urban Planning and Management. Må give dig ret, det er lidt fedt, at kunne stå i en position hvor man som nyuddanet siger nej til de store og vælger med hjertet   (selvom KBH også havde været spændende, men jeg elsker at bo i østjylland nu   )
Charlotte: jeg forstår godt din lange stil, der er sørme også sket meget for dig lyder det til! Tillykke med specialet, at få 7 under de omstændigheder er rigtig flot klaret, det perspektiv skal man huske at se det i! Jamen vi skal da bare starte sammen så   jeg var oppe at prøve min venindes pony i efterårsferien, man har altså ikke de samme muskler som man havde da man red, skal jeg hilse at sige! Jeg kunne lige klare letridning  Og jeg glemte altså en begivenhed, fordi den lå lidt tilbage i året, tillader mig at tilføje: Jeg savnede jo noget praktisk erfaring, og da en studiekammerat fra årgangen over nævnte, at hun ikke havde mulighed for at hjælpe til på den gård hun plejer i påsken, jamen så slog jeg til. Stod for det hele selv: kontakt til gårdejer, bestille flybilletter, leje bil i lufthavnen og køre 4 timer (i venstre vejbane!) ned til det sydligste Irland. En god veninde fra studiet syntes det lød fedt og ville med, så vi drog afsted på en uges eventyr! D Vi skulle hjælpe til med fårerne når de skulle læmme. Jeg kan godt sige jer, det er altså hårdt arbejde! Tidligt op og meget sent i seng. Vi var kun afsted i en uge, og må indrømme at de sidste dage, der gik man altså lidt og glædede sig til at komme hjem og sove! Og bare ligge ned et øjeblik i det hele taget! Men EJ det var så godt vi tog afsted. Vi hyggede os mega meget sammen, og vi fik lov til SÅ meget. Blandt andet: - hjælpe dyrlægen ved akut kejsersnit - hjælpe ved læmning, bl.a. tjekke om lammene lå rigtigt og hjælpe med at trække dem ud - Give antibiotika intramuskulært - give sutteflaske og modermælkserstatning til de blødeste små lam! - malke moderfår, hvis lammene ikke selv kunne die (dette indebar at vælte fåret om på ryggen, den ene person holder mens den anden malker. Vi blev stanget et par gange   ) - lægge sonde i maven på de svage lam og give dem kolostrum ad den vej Og helt generelt passe dyrene og sikre de havde det godt. Er så glad for at have fået en så fantastisk oplevelse!
De to bedste ting: 1. Venter vores andet barn 2. Blev optaget på ph.d. studiet
... var 2014 ikke det MEST begivenhedsrige år - men lidt skete der da. Mit arbejde har været gennem en del ændringer - og med meget stress til følge for os medarbejdere - så da sommeren kom opdagede jeg det ikke - jeg arbejdede og sov - og ikke andet. Det kan man kun til en vis grad, så det endte da også med en sygemelding med stress. Denne gang fangede jeg det tidligt, så det nåede ikke at blive så slemt som sidst. 3 uger hjemme - og så havde jeg 3 ugers ferie bagefter, hvilket også hjalp MEGET (ellers er jeg ikke sikker på at jeg havde holdt, da jeg først kom tilbage på arbejdet). Jeg har HØRT at andre har haft en god sommer - jeg opdagede egentlig kun at det var sommer ved at kontoret gik fra hedt til helvedes hedt. Den FEDESTE ferie nogensinde blev det også til (og det siger noget, for jeg synes jeg har haft mange gode oplevelser på mine rejser til Cuba og Mexico) Denne gang lykkedes det - i en alder af kun 47 år, fik jeg arrangeret rejsen så jeg fik set min fars hjemland for første gang!!  Jeg tror jeg er den eneste dansker der har været i Den Dominikanske Republik uden at se SKYGGEN af en strand. Men det var jo heller ikke badeferie jeg var på. Jeg var der desværre kun få dage, og var koncentreret om hovedstaden, hvor min far jo er vokset op. Han var med som guide, så det var fedt at kunne se alle de forskellige spændende historiske steder og få forklaret lidt om min families baggrund.  Spøjst når man står i den ældste katedral i Amerika og hører at her lå Colombus - og her ligger i øvrigt også noget af min familie. Eller at se på navnene på mindepladerne over landets grundlæggere - og min far så peger på en af marmorpladerne og siger "det der var din tip tip oldemor" (jeg fandt senere et billede på nettet af hende - på et frimærke. Min veninde jeg rejste med, siger at jeg ligner hende .) )  Det var meget interessant at se hans hjemland - og lære lidt mere om min baggrund.  Og oveni fik jeg mødt mine 3 fætre, som jeg aldrig har truffet før - og min faster, som jeg ikke har set siden jeg var 7 år. Jeg håber at se hende igen - så jeg skal spare sammen til flere rejser derover SNART! (håber selvfølgelig også at se fætrene igen - men med min faster haster det mest - hun er 82 år)  Efter Den Dominikanske Republik var vi et par dage i Miami - og sluttede af med nogle uger i Mexico.  SKØNT som altid at besøge min far. Det var mest afslapning på den del af rejsen (jeg havde stadig eftervirkninger af min stress) - og den eneste længere udflugt vi tog på, var en hel dag ud og svømme med hvalhajer. HELT vild tur - der er altså noget grænseoverskridende over at sejle et par timer ud fra kysten, for at hoppe i vandet til en flok hajer. Men heldigvis er hvalhajer jo venligtsindede - og vi fik nogle gode oplevelser med at svømme med dem - også selv om vejret ikke lige var det fedeste (på den anden side - skidt med regnvejr, når man alligevel skal i vandet)  Ridemæssigt har højdepunkterne selvfølgelig været de 5 Trecstævner og 2 orienteringsridt jeg har været med til.  Ingen individuelle placeringer, men jeg har da fået en hold . plads og en hold 1. plads. Og ved årets første stævne vandt jeg horsemanship-rosetten hvilket jeg selvfølgelig er lige så stolt af som jeg ville være af en placering!  Målene for 2015 er klare: Arbejdsmæssigt - JEG VIL HAVE ET NYT JOB!!! Og det kan bare ikke gå for hurtigt! Feriemæssigt - jeg vil spare op til at besøge min far igen - med lidt held måske også min øvrige familie!! Ridemæssigt - flere trecstævner - måske en placering!  Første stævne bliver et indendørsstævne her i januar - det skal nok blive sjovt at prøve - der er jo kun forhindringsdelen... så jeg må undvære orienteringsridtet (i januar gør det mig ikke så meget)
Fordi jeg sagde, farvel til min elskede og bedste ven, min hoppe på 24 år, savner hende hver dag, har hver dag i rigtig mange år været vant til, at komme ud i stalden hver morgen, se og høre hendes dejlige humør, hun var altid glad og morgen-frisk. Et kæmpe tom-rum..... (kan slet ikke finde melodien igen, har som sagt været vant til, i rigtig mange år, at komme i stalden om morgenen...nu er der ingen hest, dvs. jeg skal ikke i stalden om morgenen mere...? Hvad skal jeg så kl. 7.00 ? ingenting......) Håber dog, at finde en ny og rigtig hest i år 2015.
Det vigtigste der er sket for mig er at jeg for første gang. De fire år der er gået siden jeg blev færdig med min uddannelse i juni 2010 er fastansat. Jeg var i et barselsvikariat i skoleårets 2013/2014. Sidste skoledag blev jeg tilbudt en forlængelse på to måneder efter ferien, da en lærer lige havde sagt op. I september blev jeg så fastansat i den stilling. Og selvom den børnegruppe vi har er af de mere udfordrende af slagsen, så elsker jeg mit arbejde og kan formentlig som en af de meget få være glad for kun at undervise i mine linjefag(og så har jeg endda kun to forskellige fag jeg underviser i). Lige for tiden sker der rigtig mange ting i forbindelse med arbejdet og jeg får prøvet en masse ting, som jeg ikke har før. Og så har jeg jo nogle af de mest skønne elever man kunne ønske sig.
Det er interessant at læse jeres beretninger  2014 har for mig været et jævnt OK år. Ingen større ulykker eller sorger, men heller ingen begivenheder, der var så fantastiske, at jeg vil huske året for noget specielt. Jeg glæder mig over, at mit liv er stabilt, og at jeg er ved et godt helbred  Jeg er i en alder, hvor jeg savner at have en kæreste, og ikke mindst at få egne børn og egen familie. Det bød 2014 ikke på, og det gør mig trist. Det er så mit håb, at det sker i 2015. Men jeg vil lige fremhæve de gode ting i 2014   : 1. Efter at have kæmpet med mit selvværd og min energi i en lang årrække, må jeg konstatere, at jeg er blevet meget mere følelsesmæssigt afbalanceret, og jeg er blevet klogere på mig selv, og respekterer mine egne grænser. Jeg er ikke længere slave af et selvdestruktivt overjeg   det har givet mig mere ro og energi. 2. Jeg er i øjeblikket i stand til at sidde i en krævende stilling uden at blive stresset. For få år tilbage følte jeg mig urolig og stresset i alle mine ferier. 3. Jeg har fået fodfæste i mit forholdsvis nye arbejde ( efterår 2013), og jeg er vild med jobbet  4. Min familie (mor, far, søskende) er ved godt helbred  5. Jeg får redet en gang om ugen, og det er dejligt. Rigtigt godt nytår til alle, jeg ønsker det bedste for jer!
Mit 2014 blev året hvor jeg blev uddannet serviceøkonom med speciale i sociale medier - dog 4 måneder senere end mine medstuderende. Min morfar gik bort under forberedelserne til den ordinære eksamen, og jeg gik helt ned med flaget. Efter at have afleveret en halvt færdig opgave kom jeg til reeksamen i oktober og bestod  2014 blev også året hvor vi endelig flyttede ind på vores 1. sal igen. En fantastisk følelse at nyde ens hårde arbejde  Året har ikke budt på flere spændende ting - jeg håber derimod at 2015 byder på et job til mig.
Hyggeligt at læse om alle jeres positive beretninger  Jeg har vidst nok kun et punkt, der er sket i år, af kæmpe betydning. Der er jo enormt mange små betydelige ting der er sket, livet går jo sin gang.  Men det her er for vildt. Jeg har efter 1½ (ud af 2) på læreplads som IT supporter, fået job samme sted.   Dvs. inden jeg har færdiggjort uddannelse. Jeg starter simpelhen som Systemadministrator, den samme dag jeg slutter min svendeprøve.    Det er bare lidt et skridt, højere end jeg have turdet forestille mig. En kæmpe drøm og en kriblen efter nye udfordringer, er bare gået i gang nu. Så økonomi, fremtid og sikring af vores fremtid er på plads og sikret!Det betyder SÅ meget, ikke at skulle ud og søge.. Så nu må vi se hvor vi skal flytte hen, når økonomien kommer helt på plads 
mit 2014 har budt på mange oplevelser, bla at være forældre til en super skøn dreng som er i gennem en rivende udvikling lige nu, han er ved at vokse op til at blive et selvstændigt menneske, men egne meninger, jo jo til trods for sine kun 15 mdr, er han nogle langt fremme i sutskoene. min mand fandt heldigvis nyt arbejde og startede i april, det har været rigtig hårdt for vores lille familie, nyt firma som gør de ting han altid har været vant til på en anden måde, mig selv, ja jeg gik fra barsel over og skulle til at være studerende, det har været rigtig hårdt og få det hele til at gå op i en højere enhed, arbejde studie og børn, hus og have, ja overskudet har ikke været det største men det går jo... planlægning er min ven, men med små børn holder planlægningen sku ikke lige altid vel  det har været et dejligt 2014, og vi lægger skisme 2015 hårdt ud, i går tog Theodor sin første gåtur uden og holde fast i noget, jo jo mor er stolt. og det er far også...
Tak for alle jeres beretninger! Det er virkelig interessant at få et lille indblik i andres liv   Jeg håber, at alle kom godt ind i det nye år   Haha, dét må vi gøre - det kunne da være fedt at tulle rundt på rideskole sammen efter mange års pause. Så kan vi grine lidt med og ad hinanden   Og jeg kender desværre udmærket til de manglende muskler! Jeg var for et par år siden oppe på min 'gamle' hest, inden min lillesøster solgte hende, og jeg kunne seriøst ikke en gang lave en parade, fordi jeg ikke kunne finde muskler og signaler til en anholdning for sædet. Jøsses! Så er der langt igen  Praktisk erfaring er bare uundværlig! Det lyder som en helt fantastisk oplevelse med lammene  Det giver SÅ meget og er virkelig også godt til CV'et, når man i sidste ende skal søge job efter færdiggjorte studier. Jeg var i sommerferien efter bacheloren 2 måneder i Tanzania som frivillig ingeniør, hvor jeg reparerede og underviste teknikere i at reparere det donerede medicinske udstyr. Og dét gav bare en helt fantastisk oplevelse, både (især) på det personlige udviklingsmæssige plan at få rystet lidt op i sit verdensbillede, men også at "hey", jeg kan faktisk noget ud fra min uddannelse, som man kan blive ret meget i tvivl om, når man befinder sig i sin lille boble på uni.  Spændende! Bestemt to store ting, må man sige! Hvilket område skal du skrive PhD indenfor? Lisbeth: Det lyder som en helt fantastisk rejse! Det håber jeg for dig, at det også lykkedes at gentage successen i 2015. Jeg krydser fingre for, at du finder det helt rette job. Det betyder bare SÅ meget, at man er glad for det, når det er så mange timer af ens dag, man bruger på det.  Stort kram! Jeg håber, at 2015 bliver lidt mere lyst og du får en ny bedste ven. Jeg kan virkelig godt forstå, at det må være vanvittigt hårdt at have mistet en ven gennem så mange år.  Sådan! Tillykke med jobbet! Dejligt med fastansættelse og så et job, du allerede kender og ved, at du elsker. Dét må være skønt!  Skøn tilgang. De jævnt gode stabile er år skal virkelig ikke undervurderes. Jeg nyder især de år, da det er dem, der minder én om alt skønne, man har fået bygget op og giver plads til at finde ro i sig selv   Kondolerer med din farfar   Jeg synes, at du har en sej tilgang og kan vende det til noget livserfaring i stedet. Tillykke med din border collie! Det er helt fantastisk at træne sådan en lille størrelse. Jeg overtog træning af min fars labradorhvalp i januar, da min far blev syg - og det gav faktisk et helt fantastisk frirum at komme ud at træne med den. Min kæreste advarede mod, om det ikke blev for stressende for mig at påtage mig det, når jeg havde alt for meget at tage stilling til i forvejen. Men tværtimod - det var stedet, hvor jeg kunne finde ro og kun koncentrere mig om det. At det så er lykkedes rigtig godt, da det er en skøn og lærenem hund, er bare ekstra fedt. Nu er den fuldt uddannet i jagthundetræningen og så lagde jeg også flere servicehunde-øvelser oveni, at vi fik afklaret, hvad min far fik brug for at hjælp. Så nu kan den hjælpe med at tage alt tøj af, hente ting til ham, samle op, når han taber noget osv.  Ej, hvor spændende! Tillykke med pladsen. Det lyder også som om, at du allerede nu kan sige, at 2015 ligeledes bliver et år med store ændringer.  Fedt - stort tillykke med uddannelsen! Jeg krydser fingre for dig om at 2015 også kan trylle drømmejobbet frem til dig! : Tillykke med jobbet! Det er bare SÅ fed en følelse, når man ved, hvad man skal efter endt uddannelse, når vi man ved, hvor svært det er som nyuddannet at få dét dér første job. Og så et sted du allerede kender og er glad for at være - fedt!  Haha, så de store ændringer er allerede på plads i 2015 med første skridt. Jeg så en gang en artikel med, at vi bedste kan skelne årene af vores liv fra hinanden indtil 35-40 års alderen, da det er der de største livsbegivenheder sker (færdiggøre studier, gift, flytninger hus osv.) - og børnenes udvikling var et af de største punkter af det, der gjorde man kunne huske de store ændringer i de år. Jeg tager godt nok hatten af for dig at passe både studier, familie og børn. Puha, det kan jeg levende forestille mig, hvor afsindigt hårdt det må være.
Mit russiske er desværre heller ikke godt nok til at jeg får noget ud af det.
Måske er det den som kan købes her:
Jeg har "billig" opstaldning tæt på Roskilde/Hedeland. Det er løsdrift. Der betaler jeg 1400kr. pr. måned. Så skal Pony have fire sko på. Det er i snit 500kr. pr. måned. Så køber jeg lidt foder ved siden af. Det er vel 200kr. pr. måned. Så skal jeg have undervisning. Det er 500kr. pr. måned. Så er der min forsikring af dyret. Det er vist 400kr. pr. måned. Så det er i snit 3000kr. jeg betaler hver måned. Så bruger jeg benzin på at køre derud. Så skal sadlen tilpasses årligt = 1500kr. Så skal pony vaccineres og have ordnet tænder én gang om året = 2000kr. Så kommer der lidt udstyr af og til, når vinterstøvlerne er slidt op eller et dækken går i stykker eller der er brug for en ny grime. Og så kommer der sgu altid en eller anden dyrlægeregning i løbet af året... Ork, jeg kan nemt nå yderligere 1000kr. i snit pr. måned på "diverseposten". Jep, så har jeg brugt 4000kr. hver måned på at have hest.
jeg har hest meget billigt hos min mor  opstaldning med hø, halm og foder: 500 kr dyrlægeopsparing: 500 kr om måneden smed: 100 kr om mdr (kun beskæring) når hun skal flyttes er det billigste jeg har kunne finde: boks med halm: 750 kr hø: ca 400 kr foder: 150-200 kr (vitaminer, roepiller og lidt lucerne) smed: 100 kr dyrlægeopsparing: 500 kr evt facilitetskort: 500 om mdr derudover skal der være penge til transport ud til hesten, diverse plejemidler (muksalve, kopattesalve, sårcreme, førstehjælpskasse osv) og selvfølgelig udstyr - et nyt dækken koster hurtigt 500 kr  jeg har selv en halvdyr hest på dyrlægekontoen - har haft dyrlæge til kolik 4 gange, koster ca 4000-5000 kr pr gang, og indlagt på Hestehospital til 9000 kr + tandlæge hvert andet år og ormekur 2* om året   derudover diverse besøg ved kiropraktor, kraniosakral o.l - koster ofte mere end 1000 kr pr gang. og så vil jeg tro, at det er et betydeligt dyrere budget på Sjælland - jeg bor selv på Fyn 
opstaldning = 1800 Smed =200kr Vacc- ormetjek og tandraspning =200 halkort - medlemsskab = 120 Dyrlæge = 500kr (til eventuelle sygdom) Forsikring = 300 undervisning 500 I alt 3620kr. For hest opstaldet i vestjylland. Derudover kommer udstyr og stævner.. Det er dog mulig at få billigere opstaldning hvis hesten er på sommergræs.
Jeg har hest i Tune............ Opstaldning 1900.- (incl. ridehus) Hø 1000.- (tåler ikke wrap, og hø koster 3,50.- kg) Foder 1000.- (bruger lidt af gårdens + eget foder) Sko 300.- (gennemsnit Dyrlæge 300.- (gennemsnit) Undervisning 500.- Diverse 500.- (gulerødder, nyt til hest, stævner osv.) Og jeg har 2 heste 
Det er utroligt svært at komme med en ca pris på at ha hest /pony for det kommer helt an på om du er til hygge ridning og skovture. eller om du ønsker at komme ud og starte stævner hvor der kommer en del ekstra udgifter oven i. og det vil også være en kæmpe pris forskel på om du ønsker eller hesten kræver 4 sko hver 6-8 uge eller om du / hesten kan gå uden sko og nøjes med en beskæring .. opstaldning er også meget svært . Nogle vælger en selvpasser stald hvor du skal sørge for alt selv eller hvor der er en turnus ordning mellem de forskellige heste ejere . Så er der løsdrift hvor du som regel spare lidt penge.. og ja så er der den hele løsning hvor du betaler for boks udmugning og pasning. igen kommer det hele så an på hvilke Faciliteter du har behov for om du bare vil ride en tur eller tulle lidt rundt på en lille ridebane . eller du ønsker ridehus så du kan ride i tørvejr.. Undervisning koster også og her er forskellen også ret stor du kan ride privat undervisning og du kan ride på hold eller helt lade være og ride en tur i stedet for så prisen for at ha hest er meget svingende men lige meget om du ønsker at ha hest på den ene eller anden måde vil det være dyrt. og som de andre skriver så ligger den normale gennemsnits pris nok omkring de 3000 til 4000 kr . du kan sikkert gøre det billigere men det er heller ikke u normalt at man høre om heste folk som hver månede betaler over 6000 kr men et godt råd er at du ud over den faste opstaldnings pris lægger penge af til smed - dyrlæge - samt et beløb til alle andre udgifter såsom udstyr , stævner , forsikring , transport , og hvad du ellers lige ved du bruger hver månede som vil koste lidt penge
Jeg vil bare synge med koret om 3-4000 kroner om måneden - de måneder jeg rider meget undervisning + et par stævner, så ryger det også hurtigt deropad, men en stille måned uden undervisning og uden stævner (f.eks. eksamensmånederne) vil jeg skyde på gode 3000 kroner på de faste udgifter som opstaldning (har inkl. foder og strøelse) og smed ... derudover skal der ligges penge fra til udstyr og de to årlige dyrlægebesøg som jeg kører med + sadelmager og massør efter behov! Det er ikke billigt og jeg fraråder det på det kraftigste hvis du ikke er bidt af en gal hest og har en 40.000-50.000 kroner om året du simpelthen ikke aner hvad du skal gøre med...
Hov glemte jo strøelsen, ca 4-500.- pr. md
Står på en stor stald i Århus med ridehal og flere ridebaner. Der er fodring, udluk og indluk samt træpiller med i prisen. Den lille boks koster 600 kr mnd med træpiller og den store koster 950 kr. De får ca 550 kg wrap om måneden til ca 1,5 kr kg. Mine går begge barfod og jeg trimmer selv, altså ikke noget der. Ellers ikke riktig de store udgifter.
Brandal: Det lyder da utrolig billigt. Må jeg spørge hvor du står opstaldet henne?
Stald Helbo. Jeg arbejder dog mod at få 400 kr mindre hver måned. Ikke at det er et kæmpe beløp 
Jeg har ikke selv hest endnu, men har lagt budgetter på det, da jeg forhåbentlig i 2015 bliver hesteejer.  Jeg er kommet frem til at skulle bruge 4-5000 kr pr mdr i storkøbenhavn/Nordsjælland. Dette er på steder med ridehus og fuldpas.
Hejsa min fjorddreng koster 700 kr om måned i opstaldning, vitaminer og diverse (gulerødder, lucerne osv) 200 om måneden. smed 450 hver 8 uge. går uden sko. Men mit budget hedder 1500 kr om måneden alt inclusiv og det holder nu på 5 år, skal så lige siges at jeg plejer at give 600 for opstaldning men stiger pr d. 1 til 700, dette er inclusiv halm, hø, wrap alt det man kan bruge. Stor hest er lige sat op fra 900 til 1000. Og vi har faktisk også fri adgang til havre men fodre ikke selv med det. Sommetider er jeg glad for at bo i det mørke nordjylland  PS: sadler og diverse udstyr er ikke medregnet og tænker jeg nok bruger 1000 kr om måneden på det, har indkøbt tilpasset spring og dressursadel til ponyen og "bare" det har kostet mig et stykke over 30 tusinde kroner. Men forhåbentlig har jeg også sadler resten af vores tid sammen. (han er 9 år og jeg er 41 år) Lang smøre,   Knus
Jeg har netop købt hest og har i den forbindelse også lagt budget. Jeg er typen der hellere sikrer mig for meget end for lidt, så ALT er medregnet og mere til. Hesten er endnu ikke tilredet. Derfor har jeg pt. ikke udgifter til stævner og undervining, så lige nu ser det sådan ud: Opstaldning inkl. alt: 1450 kr. Facilitetskort: 100 kr. Forsikring (liv og uanvendelighed for 50.000 kr og sygeforsikring): 750 kr. Smed: 500 kr. (den går uden sko, så det er mindre end det, men der er taget forbehold for at der kan komme uforudsete ting). Ekstra opsparing til dyrlæge, udstyr, kiropraktor osv.: 500 kr. Det bliver 3300 kr. Når jeg begynder at ride undervisning bliver det 600-800 kr. ekstra hver måned + stævner. Jeg bor i nordjylland, hvor det ellers er billigt og jeg står et sted med ridehal og udendørs baner. Jeg har bare før måtte sælge en hest pga. at økonomien ikke var til det. Det var hele tiden en stressfaktor at få det til at løbe rundt, og sådan skal det ikke være igen. Så hellere sætte lidt ekstra af hver måned og være på den sikre side 
AnotherNoone 1, må jeg høre hvor du kan få forsikring så billig henne???
Ehm... 750kr. pr. måned andrager 9.000kr. om året. Det er ikke just billigt i min optik... 
Jeg har forsikret min hest ved Dansk Hesteforsikring. Jeg mener præmien er ca. 8500 kr. årligt og der til kommer der 5 % fordi jeg ønsker at betale halvårligt. Det giver rundt regnet 750 kr. om måneden. Det er mange penge, men jeg tør ikke lade være - og de har en super god sygeforsikring der, udover en selvrisiko på ca. 1100 kr. pr påbegyndt skadesforløb, dækker 80 % af regningerne 
Er der forskel på omelet og æggekage? Jeg bestilte en omelet og fik æggekage... 
den største forskel er vel, at en omelet vendes - det gør en æggekage ikke. hilsen Sif
Æggekage er som en stor rund "kage" der laves af æggemasse og i en pæn højde. Oven på purløg os bacon. Omelet, laves som en lidt fladere æggekage der ikke bages igennem lige så meget som en æggekage og hvor man på havdelen lægger feks skinke og så folder man den sammen så der bliver en halv cirkel.
Omelet er æg pisket sammen evt med lidt mælk. På panden og så foldes det forsigtigt til en aflang omelet (Rigtige kokke folder den til en cigar) Evt fyld kan tilsættes lige inden man folder den sammen om fyldet. Æggekage: Æg pisket med mælk og måske lidt mel (Bruger jeg dog aldrig) På panden hvor den skal bage tild en er stivnet. Kan evt vendes til sidst. Evt fyld kan kommes ovenpå når "kagen" er halv bagt. Eller kommes på panden, inden æggemassen hældes over.
I mit hoved er forskellen om der kommer mel i eller ej. Omelet er kun æg og en sjat mælk el lign plus evt fyld. Æggekage bages på panden og indeholder mel
Hvis du ikke kender forskellen, hvor ved du så fra du fik "det forkerte?" 
vi spiser omelet hver morgen, lavet ppå 1 æg, 2 spsk vand og en halv skive ost. Tynd og let og mættende. En æggekage skal være høj og kompakt, så jeg synes der er en kæmpe forskel på de 2 retter.
En spansk omelet skal også være høj og tæt. Mums min spanske svigerfar laver den bedste med olivenolie stegte kartofler.
Er der nogen der selv garver skind ? Jeg har kødgeder og slagter 2. hold i år, sidste år slagtede vi de første 3 af egen avl og jeg sendte skindene til garvning, men det bliver lidt dyrt og nok for dyrt til at de kan sælges og jeg har ikke selv brug for flere. Jeg har det bare rigtig træls med at smide 5 rigtig fine og pænt store gedeskind i skraldespanden - nogen med gode ideer ? Eller nogen der selv garver, som er interesseret i 1 eller flere skind ?
Hej alle. Kan nogen hjælpe mig med at finde ud af hvilken race denne hest har? Den er 153cm høj og kommer vist nok fra Holland.
...svært at sige, men tror der er noget araber i den. Ellers er det vidst bare gætværk.
i de pas fra Holland står dens afstamning- hvis den har en fra et avlsforbund- ellers kan der kun gættes på hvad racer der er blandet sammen. Men bare du er glad for hesten er racen vel underordnet? Karina
Ved ikke om han har pas fra Holland. Jeg er næsten sikket på han er en blanding. Helt sikkert - det er underordnet hvilken race han er, det ville bare være lidt sjovt hvis nogen kunne genkende hans race, eller noget af den 
...altså lige med dens store øjne og konkave næseryg samt str så ville jeg sige noget araber blanding...evt med noget new forest.
Kunne godt være der var noget araber i, synes dog bare at han har et for stort hoved i forhold til sin krop, end arabere normalt har....